L 384/20 Den Europæiske Unions Tidende 29.12.2006 RÅDETS FORORDNING (EF) Nr. 2014/2006 af 19. december 2006 om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 26, under henvisning til forslag fra Kommissionen, og ud fra følgende betragtninger: (1) Den 20. december 1996 vedtog Rådet forordning (EF) nr. 2505/96 ()) om åbning og forvaltning af autonome fællesskabstoldkontingenter for visse landbrugs- og indu- striprodukter. Da Fællesskabets behov for forsyninger med disse produkter bør dækkes på de gunstigste betin- gelser, bør gyldigheden af en række gældende toldkon- tingenter forlænges eller tilpasses, og der bør åbnes nogle nye fællesskabstoldkontingenter til nedsat sats eller nulsats for relevante mængder, uden at dette skaber forstyrrelser på markederne for disse produkter. (2) — Da kontingentmængden for ét fællesskabstoldkontingent ikke har været stor nok til at kunne dække EF-industriens behov i indeværende kontingentperiode, bør den forhøjes med virkning fra den 1. januar 2007. (3) — Det er ikke længere i Fællesskabets interesse at opret- holde fællesskabstoldkontingenter i 2007 for visse produkter, for hvilken tolden blev suspenderet i 2006. Disse produkter bør derfor udgå af tabellen i bilag I til forordning (EF) nr. 2505/96. (4) — I betragtning af de mange ændringer og for klarhedens skyld bør hele bilag I til forordning (EF) nr. 2505/96 udskiftes. (5) — Forordning (EF) nr. 2505/96 bør derfor ændres. (6) — Under hensyn til nærværende forordnings økonomiske betydning bør der henvises til sagens hastende karakter som anført i punkt 1.3 i protokollen om de nationale parlamenters rolle i Den Europæiske Union, knyttet som bilag til traktaten om Den Europæiske Union og trakta- terne om oprettelsen af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab. (1) EFT L 345 af 31.12.1996, s. 1. Senest ændret ved forordning (EF) nr. 962/2006 (EUT L 176 af 30.6.2006, s. 1). (7) Da denne forordning skal anvendes fra den 1. januar 2007, bør den straks træde i kraft — UDSTEDT FØLGENDE FORORDNING: Artikel 1 Bilag I til forordning (EF) nr. 2505/96 erstattes med teksten i bilaget til nærværende forordning. Artikel 2 For kontingentperioden 1. januar til 31. december 2006 i bilag I til forordning (EF) nr. 2505/96 fastsættes mængden for told- kontingentet vedrørende løbenummer 09.2981 til 260000 styk. Artikel 3 For kontingentperioden 1. januar til 31. december 2007 i bilag I til forordning (EF) nr. 2505/96 fastsættes mængden for told- kontingentet vedrørende: — løbenummer 09.2002 til 1 000 tons — lJøbenummer 09.2030 til 1 000 tons — løbenummer 09.2612 til 1 900 tons — løbenummer 09.2620 til 1 000 000 styk — løbenummer 09.2727 til 15 000 tons. Artikel 4 I bilag I til forordning (EF) nr. 2505/96 indsættes toldkontin- gentet vedrørende løbenumrene 09.2920, 09.2970, 09.2972 og 09.2977 med virkning fra den 1. januar 2007.